C 252/34
SK
Úradný vestník Európskej únie
17.7.2023
— určil, že Maltská republika si tým, že nemonitorovala vypúšťanie komunálnych odpadových vôd pre aglomerácie Malta South a Malta North s cieľom overiť súlad s požiadavkami prílohy I B podľa kontrolných postupov stanovených v prílohe I D, nesplnila povinnosti, ktoré jej vyplývajú z článku 15 a príloh I B a I D smernice, a — uložil Maltskej republike povinnosť nahradiť trovy konania.
Žalobné dôvody a hlavné tvrdenia Lehota na prebratie smernice uplynula 31. októbra 2006 pre aglomeráciu Malta North a 31. marca 2007 pre aglomeráciu Malta South.
Článok 4 ods.
1 smernice vyžaduje, aby členské štáty zabezpečili, že komunálne odpadové vody vstupujúce do zberných systémov budú pred vypustením podrobené sekundárnemu alebo ekvivalentnému čisteniu.
Komisia tvrdí, že aglomerácie Malta South a Malta North nespĺňajú požiadavky tohto ustanovenia najmä preto, že kapacita čističiek odpadových vôd v oboch aglomeráciách nepostačuje na čistenie uvádzaných objemov.
Komisia tiež tvrdí, že porušenie článku 4 smernice Maltskou republikou nevyhnutne znamená, že porušila aj článok 10 tej istej smernice, keďže tieto aglomerácie, ktoré nemôžu dosiahnuť primeranú úroveň čistenia komunálnych odpadových vôd v súlade s článkom 4, nie sú a fortiori schopné zabezpečiť dostatočnú výkonnosť pri meniacich sa miestnych klimatických podmienkach.
Pokiaľ ide o aglomeráciu Malta North, Komisia okrem toho tvrdí, že došlo k porušeniu článku 5 smernice.
Čistička tejto aglomerácie vypúšťa odpadové vody do oblastí, ktoré maltské orgány 22. apríla 2005 označili za citlivé oblasti na dusík, a preto Maltská republika mala do 22. apríla 2012 (t. j. do siedmich rokov od vymedzenia citlivej oblasti) dodržať článok 5 a uplatňovať prísnejšie požiadavky na čistenie.
Vzhľadom na nedostatočnú kapacitu čističky, ako je opísané vyššie, dochádza k tomu, že časť odpadových vôd sa vypúšťa bez akéhokoľvek čistenia, a Komisia preto tvrdí, že v prípade tejto aglomerácie bol tiež porušený článok 5.
Komisia sa napokon domnieva, že obe aglomerácie Malta South a Malta North nespĺňajú požiadavky článku 15 smernice, keďže porušenie článkov 4 a 5 smernice nevyhnutne znamená, že vypúšťanie z čističiek nebolo monitorované v súlade s požiadavkami podľa príloh I B a I D smernice, a bol teda porušený článok 15 smernice.
(1)
Smernica Rady z 21. mája 1991 o čistení komunálnych odpadových vôd (Ú. v. ES L 135, 1991 s. 40; Mim. vyd.
15/002, s. 26).
Odvolanie podané 16. mája 2023: Európska komisia proti rozsudku Všeobecného súdu (štvrtá komora) z 8. marca 2023 vo veci T-94/20, Campine and Campine Recycling/Komisia (Vec C-306/23 P) (2023/C 252/38) Jazyk konania: angličtina Účastníci konania Odvolateľka: Európska komisia (v zastúpení: P. Rossi, M. Domecq, T. Isacu de Groot, L. Wildpanner, splnomocnení zástupcovia) Ďalší účastníci konania: Campine NV, Campine Recycling NV
Návrhy odvolateľky Odvolateľka navrhuje, aby Súdny dvor: — zrušil rozsudok Všeobecného súdu z 8. marca 2023 vo veci T-94/20, Campine and Campine Recycling/Komisia, — sám rozhodol o nevyriešených otázkach sporu, alebo — subsidiárne vrátil vec Všeobecnému súdu na nové rozhodnutie v rozsahu, v akom o nej ešte nebolo rozhodnuté,